Peab nentima, et Salme Kultuurikeskuses käisin viimati umbes kolmkümmend aastat tagasi. Tollal kandis see nimetust Jaan Tombi nimeline Kultuuripalee või midagi sarnast:)  Ema käskis end soojalt riidesse panna ja nii toppisin ka mina Notsule kampsuni alla pluusi ning selga paksu villase šotiruudulise seeliku. Higistasime usinalt:P    Kava müügikohta me ei leidnud. Ometi kuskil seda müüdi - nii pole kahjuks aimugi, kes nimeliselt osades mängisid. Aga äge oli - must panter Bagheera,  minu lemmiktegelane raamatust, osutus parimalt väljamängituks ka muusikalis.    Kui tuled saalis süüdati, avastasin ma oma poolpimedate silmadega, et trupp koosnes suurematest ja väiksematest lastest. Suurepärane esitus!    "Palun kirjuta, et meeldis väga", ütles Notsu kui telefoni piletikinkijale tänusõnumit toksisin. Meeldis jah! Mulle ka.